safouaneb/arywiki huggingface dataset:
سوكري

سوكري (بالصبليونية: Sucre) هي وحدا من لعواصم الجوج د بوليڤيا و سادس اكبر مدينة فيها. جات ف لجنوب لوسطاني د لبلاد، ف لوسط د الجبال لعاليا د لانديز. هي براسها لعلو ديالها كبير، و قريب من 2800 ميطرو. هي لعاصيما الدستورية د لبلاد (زعما هي اللي مكتوبا ف الدستور، و مصوّت عليها لبرلمان)، و عاد كاين لاپاز اللي هي لعاصيما لادارية و فيها لمقر ديال لوزارات و لادارات ديال لبلاد. تيسكنو ف سوكري تقريبا 250. 000 واحد، و لمدينا لقديما ديالها مقيّدا ف اللائحة ديال مواقع الترات لعالمي ديال ليونيسكو من 1991. السميات. سوكري كاتسمّا تا ب "لمدينا اللي عندها ربعا د السميات"، اللي هوما: "سوكري"، "شاركاس"، "لا پلاطا"، و "شوكيساكا". التاريخ ديالها. الصبليون هوما اللي بناو سوكري، و بداو التاسيس ديالها ف 1538. لبني ديال الديور ديالها تدار على الشكل ديال الديور ديال لاندلس، اللي اترات بزاف على التقافة د لمدينة. ولاّت هي لعاصيما د بوليڤيا ف 1839، و لكن مشات لادارات للاپاز ف 1898.
عبد العزيز النويضي

عبد العزيز النويضي (توفى ف 2 ماي 2024) محامي و ناشط حقوقي و استاد جاميعي مغريبي. النويضي كان امين عام ديال جمعية "الشفافية المغربية" من 18 يونيو 2022، و عضو نشيط ف التيحاد الشتيراكي د لقوات الشعبية. و كان مستشار ديال لوزير اللول عبد الرحمان ليوسفي. ف 2014 رفض وسام لاستحقاق لفرانساوي حتيجاجا على "الدعم ديال فرانسا ل اسرائيل ف لمدابح ضد لفلسطينيين". توفى النويضي ب سكتة قلبية فاش كان كيدير حوار معا "صوت المغرب".
أحمد پيرو

لحاج احمد پيرو (مزيود ف 1932 ف الرباط، توفى ف 15 ماي 2024) موسيقي و باحت مغريبي، كيتّعتابر من اعلام لموسيقى لغرناطية. حياتو. تزاد پيرو ف فاميلة رباطية عندها اصول موريسكية. قرا لقران ملي كان صغير، و لتاحق ب مدراسة محمد ݣسوس ف 1944، تحت رعاية عتمان جوريو. قرا لموسيقى من صغرو و كان كيتبّع ف راديو الجزائر فنانين بحال دحمان بنعاشور، الشيخ لمنور، و محمد الصديق لبجاوي. تخصص ف لموسيقى لغرناطية و تتلمد على يد موسيقيين مغاربا كبار د زمانو، بحال احمد بناني، الحسين بلمكي الحجام، الفقيه السبيع المصطفى المعروفي، لملقب ب "اللوز"، و عبد السلام بن يوسف الملقب ب "الزعوق". تخرجو على يديه عدد ديال لفنانين بحال بهاء روندا. ف 1989، خدا وسام الرضى، لي هوّ وسام كيتعطى ل الشخصيات التقافية و السياسية ف لمغريب. ف 2013، خرّج كتاب كيوتق فيه خصوصيات و اساليب و ايقاعات لموسيقى لغرناطية، لي خدم عليه 28 عام. لقى صعوبات كبيرة باش يكمل لمشروع ديالو، حيت ماكانش عندو لوقت، و حيت لمراجع على لغرناطي قليلة. عتامد بزاف على كتاب كتبو يهودي جزايري ادمون ناطال ياڤيل ف 1904، زيادة على لكتابات ديال عبد اللطيف بنمصور لي كيتّعتابر شيخ لمداحين و لمسمعين لمغاربا، و كتاب "الموشحات والازجال" ديال الجزايري لحفناوي امقران جلول ويلس، زيادة على مخطوطات محفوضة عند هواة ديال لموسيقى لغرناطية. توشيحات. وسام لعرش ب ݣراد ديال فارس.
مهدي دغوغي

مهدي دغوغي (مزيود ف 22 دجنبر 1995، توفى ف 20 يونيو 2024) كوايري مغريبي لي كان لعب ف لوداد، و تال لموت ديالو كان كيلعب ميليو معا فرقة التيحاد لبيضاوي. توفى دغوغي ف كسيدة ب الطونوبيل.
لاپاز

لاپاز، كاتنطق لاپاس، رسميا نويسترا سينيورا دي لاپاز (بالصبليونية: Nuestra Señora de La Paz - كاتّرجم ب: السيدة ديالنا ديال السلام، بلايمارا: Chuqi Yapu - شوقي ياپو) هي وحدا من لعواصم الجوج د بوليڤيا و تالت اكبر مدينة فيها. جات ف لغرب د لبلاد، ف لوسط د الجبال لعاليا د لانديز. هي براسها لعلو ديالها كبير، و فوق من 3600 ميطرو، و هو اللي مخلّيها تكون اعلى عاصيما ف لعالم. هي لعاصيما لادارية د لبلاد (زعما هي اللي فيها لمقر ديال لوزارات و لادارات ديال لبلاد)، و عاد كاين سوكري اللي هي لعاصيما الدستورية، اللي مكتوبا ف الدستور، و مصوّت عليها لبرلمان. تيسكنو ف لاپاز شويا كتر من 750. 000 واحد، و فيها اعلى و اطول خط ديال التيليفريك ف لعالم (11 كيلوميطر).
ليالي

ليالي ولا ليالي كبير (باش يتفارق من ليالي صغير) هوّا واحد فاصل فيلاحي كايبدا ف 25 دجنبر (فرانساوي) و كايكمّل ف 2 فبراير. ف لعام لامازيغي، من 12 دجنبر فلاحي حتّا 20 نّاير. ف جّوّ. في ليالي، كاين لبرد قاصح. كاين تّلج ف جّبل. نّاس كابغيو يكون لبرد و شتا. كايڭولو: لّاه يجعل ليالينا ليالي و سمايمنا سمايم. ولا لّاه يعمل ليالينا ليالي و شمايمنا شمايم. عند لفلّاح. وقت زّبر ديال شجر. ڭالو زّمان (شّجرة كاتهدر): زبرني ف ليالي ولا خلّي ليا ديالي اخر وقت باش تزع زرع (معزوزي). لّي كاي فلّحو ف ليالي، كايتسماو "طماميع" (حيت يقدر يموت زرع). نّعاج كايولدو (خرفان "وصطي"). خاص يكون شتا. ولايني ما كافية ش. ڭالو زّمان: ف ليالي، نّاڭة عاشرة و نّاير، هوّا رقّاعا و براير و مارس يورّيوك فسّادة من صلاحة. معنى واخا يكون شتا ف ليالي، يلا ما كاين شي منبعد، لعام غاد يخرج عيّان.
لوغة د لإشارة لمغريبية

اللوغة د لاشارة لمغريبية هيّ لوغة د لاشارة كيخدّموها الصمكين و لاقارب ديالهم ف لمغريب. كيتقدر عدد الناس الصمكين ولّا علاين صمكين ف لمغريب ب 1. 2 مليون واحد. خصايل. تطورات اللوغة د لاشارة لمغريبية من اشارات محلية و ب تاتير ديال اللوغة د لاشارة لميريكانية و لفرانساوية. 50% ديال لاشارات ديالها كيشبهو ل اللوغة د لاشارة لفرانساوية. السباب ف هادشي هوّ التقارب مابين الجماعات ديال الصمكين ف لمغريب و فرانسا. ف ابريل 2019، لحوكومة لمغريبية بدات مشروع ديال معيارة ل اللوغة د لاشارة لمغريبية، و بدات برنامج لي كيدعم التعليم ديال الدراري الصغار الصمكين، ولايني باقيين صعوبات متعلّقين ب ضعف لوسائل و الدوزان ديال لقراية، و لمهارات لي خاص يتوفرو عند لاساتيدا لي كيقريوهم. التخدام. بزاف د لعيالات الصمكات ماكيخرجوش من ديورهم، و ماكيخدّموش لاشارات ف الشاريع، داكشي علاش صعيب يتحدد عدد الناس لي كيخدّمو هاد اللوغة. جمعية نانان "Nanane" عندها مدرسة كاتعلم لوغة لاشارة لمغريبية ف شمال لمغريب فيها 30 تلميد، عمرهم مابين 4 تال 21 عام. اللوغة مامخدماش ف الرباط، طانجا و الدارلبيضا. اغلبية ديال الصمكين لمغاربا ماكيعرفوش يقراو، يكتبو ولّا يفهمو لعربية لفصحى.
طابولا باناصيطانا

طابولا باناصيطانا (ب اللاتينية "Tabula Banasitana"، يعني اللوحة د بناصا) هيّ واحد اللوحة ديال لبرونز لي كاترجع ل لقرن 2 ميلادي، و تلقات حدا لموقع لاتاري ديال باناصا، لمغريب، ف 1957. اللوحة كاتوتق كيفاش واحد لمواطن امازيغي سميتو اوريليوس يوليانوس من قبيلة "زيڭرينسيس" قدر يحصل على الجنسية الرومانية ل راسو و ل فاميلتو. التوارخي لبريطاني فيرڭوس ميلار اكد على لاهمية ديال هاد اللوحة ب عتيبارها "احسن ملقيّة توتيقية على لپروصي لارشيڤي ديال لاباطيرا الرومان، و ديال لحدود و النتائج ديال لحصول على الجنسية، زيادة على لمحات ف لقلدة لاجتماعية ف منطقة هامشية ديال لامبراطورية". هاد لوتيقة تنشرات لمرة اللولة ف 1971. دابا راها محطوطة ف متحف التاريخ و لحضارات د الرباط. التيكست اللاتيني ف اللوحة مقسم ل 3 د لپارتيات، لي غالباً جمعهم اوريليوس يوليانوس براسو: عطية من لاباطيرا ماركوس اوريليوس و لوكيوس ويروس ل الزيڭرينسي يوليانوس، مراتو زيدينا، و ولادهم ب ربعة ف 168/169؛ عطية تانية من ماركوس اوريليوس و كومودوس ل فاڭورا، لمرا ديال اوريليوس يوليانوس، لامير ديال قبيلة الزيكرينسيس، غالبا ولد يوليانوس اللول نيت، و ولادهم ف عام 177؛ زيادة على نسخة مضبوطة ديال تيكست من الروجيستر لمركازي لي فيه السميات ديال 12 شخصية سامية، سيناطورات و فرسان، لي غالبا كانو كيكوّنو لمجلس لاميري consilium princips، و لي تكتبو سمياتهم الرومانيين بشكل كامل، كا شهود على لموتوقية ديال لوتيقة لاصلية لي اللوحة د باناصا نسخة ديالها. التيكست فيه ختيلافات لوغاوية لي خلات لحرايفيا يتناقشو واش اغلاط املائية ولّا متغيرات محلية ديال اللاتينية. كاينين تا مسائل قانونية ماشي عتيادية، ولايني ماكيبانش بلي السلطات الرومانية تسوّقات ليهم.
لالة لطيفة أمحزون

لاميرة لالة لطيفة امحزون (مزيودة ف 1946، توفات ف 29 يونيو 2024) هيّ مرات لماليك لحسن التاني و لواليدة ديال لماليك محمد السادس، لماليك لحالي ديال لمغريب هيّ حفيدة محمد بن حمو الزياني، واحد من اكبر الرجال د لمقاومة ف قبيلة زايان لامازيغية. الجواج ديالها من لحسن التاني كان ف 9 نونبر 1961. تدفنات ف ضريح مولاي لحسن ف لقصر لملكي ف الرباط.
پاراماريبو

پاراماريبو (بلهولاندية: Paramaribo) هي لعاصيما د سورينام و اكبر مدينة فيها. جات الشمال د لبلاد، على لواد د سورينام، و تقريبا شي 15 كيلوميطر ف لجنوب د فين كيصبّ ف لمحيط لاطلسي. تيسكنو فيها تقريبا 250. 000 واحد، اللي هو تقريبا النص د السكان د لبلاد. تبنات پاراماريبو ما بين 1630 و 1650، و حكموها لبريطانيين و موراهوم لهولانديين. ولاّت هي لعاصيما د لجمهورية د سورينام من لعام اللي ستاقلات فيه، 1975. لمدينة لقديمة د پاراماريبو مسجّلا ف اللائحة ديال مواقع الترات لعالمي ديال ليونيسكو من 2002.
لمسرح الروماني د ليكسوس

لمسرح الروماني د ليكسوس هوّ مسرح روماني كاين ف لمدينة لاتارية د ليكسوس، قريب ل مدينة لعرايش ف لمغريب. لمسرح كشفو عليه لعولاما لاركيولوجيين ف 1963، ف الشرق ديال لمدينة، حدا لحي لاداري. لابعاد ديالو مابين 32 و 32، 5 ميترو ف لمحور ديال لارينا، و 11، 5 ميترو ف عرض السلالم. التوارخيا كيقدّرو وقت لبني ديالو ل لقرن اللول لميلادي.
ليستة د لويدان د لمغريب

هادي ليستة (ماكاملاش) ديال لويدان و لمجاري د لما ف لمغريب.
كامل وجديد

كامل وجديد (مزيود ف 1 ماي 1980 ف الرباط، توفى ف 14 شتنبر 2024 ف سان كلو، فرانسا) هوّ كوايري مغريبي لي كان لعب ف فراقي ديال فرانسا و بلجيكا. لكاريير. بدا وجديد يلعب كورة ف ا. س. نانطير و من بعد مشى ل راسينݣ كلوب فرانسا "Racing Club de France". س. م. كان (1995 -2002). على عمر د 16 عام نضم ل فرقة سطاد ماليرب كان "Stade Malherbe Caen"، ف نفس لوقت معا اللعاب لفرانساوي ويليام ݣالا. تميّز وجديد ف لفرقة لاحتياطية حيت ماركا بزاف د لبيوتا، و خدا الجنسية لفرانساوية ف 1998. لعب لماتش لاحترافي اللول ديالو ف 11 فبراير 1998 ضد ؤلامپيك نيس. ماركا غير بيت واحد ف 2 اكتوبر 1999 ضد اميان. بسباب عدم لمشاركة ديالو ف اللعب و خلافات معا لمدريب پاسكال طيو، سلفاتو لفرقة ل ريد سطار 93 ف موسم 2000/2001. التجربة اللولة ف لخاريج (2002-2004). ف 2002، سنى معا فرقة تركية، مي حيت ماخداش فرصة ف اللعب، مشى ل المانيا ف لموسم لي موراه. الرجوع ل فرانسا (2004-2008). رجع موراها ل فرانسا و نضمّ ل ؤلامپيك ڤالونص، و مبعد ل سپورتينݣ صيط و كليرمون فوت و بقى تماك عاماين. ف 2008 مشى ل كان "Cannes". ماعجبوش لحال تماك و بقى غير شهورا، من شتنبر تال دجنبر 2008. التجربة التانية ف لخاريج (2008-2014). ف 2008، نضمّ ل فرقة ف سپانيا قبل يمشي ل بلجيكا. نهاية لكاريير. ف 2014 رجع ل فرانسا فين سنى معا بوبينيي. موراها حبس لكاريير ديالو ف كورة و خدم ف لمجال ديال الريسطوات ف روي مالميزون ل مدة 4 سنين. تعين موراها موضاف ف لبلدية فين قتارح انشطة رياضية ل الشباب. توفى كامل وجديد بسباب مرض مطوّل على عمر د 44 عام.
بلعيد بويميد

بلعيد بويميد (مزيود ف 1951 ف الجديدة، توفى ف 24 شتنبر 2024 ف الدارلبيضا) هوّ اعلامي رياضي مغريبي كيتّعتابر من رواد الصحافة الرياضية ف لمغريب. لكاريير. بدا بويميد لكاريير ديالو ف مجال الصحافة عام 1975 بعدما رجع من فرانسا. خدم صحافي و رسام د لكاريكاتور ف جوج جورنالات هوما البيان Albayane ب لفرانساوية، و "بيان اليوم" ب لعربية. و خدم محلل رياضي ف عدد ديال لقنوات د التلفازة و الراديو. تنتاخب بويميد كاتب عام ديال الجمعية لمغريبية د الصحافة الرياضية ل عدد ديال السنوات، و كان جوج مرات رئيس لاتحاد لافريقي ديال الصحافة الرياضية (2005 و 2009). و كان عضو ف الجمعية الدولية د الصحافة الرياضية.
سانتياݣو

سانتياݣو (بالصبليونية: Santiago - كاتّرجم ب سيدي تياݣو)، ولاّ سانتياݣو د شيلي (باش تفرّز على لمدون لخرا اللي عندها نفس السميّا) هي لعاصيما د شيلي و اكبر مدينة فيها. جات ف لوسط د لبلاد، تيدوز منها لواد د ماپوشو، و جات حدا الجبال د لانديز. هي وحدا من لمدون لكبار د امريكا اللاتينية، و تيسكنو فيها شويا كتر من 5. 1 مليون د الناس. تبنات سانتياݣو ف 1541 من عسكري صبليوني (پيدرو دي ڤالديڤيا) و هي لعاصيما د شيلي من لوقت د ستيعمار صبليوني، و تا من مورا ما ستاقلات لبلاد. فيها اكبر مطار ف شيلي، و ميطرو فيه 7 د لخطوطا و 136 محطة. سانتياݣو من لمدون لمهمة ف لمنطقة ديالها، فيها لمقر ديال ليونيسكو ديال امريكا اللاتينية، و تلعبو فيها بزاف د لماتشات د كاس لعالم د 1962، منهم لماتش ديال لفينال اللي ربحات فيه لبريزيل.
إينوا لمورية

اينوا لمورية (ب اللاتينية Eunoë Maura) كانت لمرا ديال بوݣود لماليك لامازيغي ديال الطرف لغربي د مملكة موريطانية. سميتها شي مرات كاتّكتب ايوريس ("Euries")، ايورييس ("Euryes")، ولّا ايونوا ("Eunoa"). حياتها. لاصل ديالها. كيتّعتاقد بلي اينوا من اصول امازيغية، ولايني السمية ديالها يونانية، داكشي علاش كاينة فرضية بلي كبرات ف ليونان، ولّا عندها اصل يوناني. ف لغالب كانت عندها مكانة جتيماعية عالية حيت التوارخي سويطونيوس كيدكرها ف النفس السياق معا كليوپاطرا. الجواج. ف شي تاريخ مامحددش، تجوجات اينوا ب لماليك بوݣود. هاد اللخر مشى موراها ف رحلة ستيكشافية ف لمناطق لاستوائية د افريقيا، و فاش رجع جاب ل مراتو هدية على شكل نبتات عملاقة. كيتّعتاقد بلي اينوا كانت عشيقة ديال يوليوس قيصر. و تقدر تكون خدات لبلاصة ديال كليوپاطرا ملي قيصر جا ل شمال افريقيا قبل معراكة طاپسوس ف 6 ابريل 46 قبل لميلاد. هيّ و كليوپاطرا كانو من بين بزاف د لماليكات لي يوليوس قيصر حاول يتودد ليهم. تقدر تكون تلاقات لمرة اللولة معا قيصر ف هيسپانيا (سپانيا دابا)، لي كانت فيها ف حملة عسكارية معا راجلها بوݣود. وخا هاد لعلاقة لغرامية كانت مدة قصيرة، هيّ و راجلها ستافدو بزاف من هدايا عطاهم ليهم قيصر، لي غادر شمال افريقيا ف يونيو 46 قبل لميلاد، 5 شهور و نص مورما جا. تمتيلات تقافية. ف لاداب لفرانساوي ديال لقرون لوسطانية، سيرتو ف كتاب "Les Faits des Romains" (لانجازات ديال الرومان)، تبالغ ف التفاصيل ديال لعلاقة لغرامية مابين اينوا و قيصر. لكاتبة جانيط بير ݣالت بلي ف هاد لكتاب "قيصر كيولي فارس ديال لقرون لوسطانية"، و بلي لكاتب ديال النص ركّز على القوة و لهيمنة الجنسية ديال قيصر على لماليكة اينوا، كتر من لقوة السياسية ديالو موقابيل راجلها بوݣود. التيكست ديال لكتاب كيوصف اينوا بلي كانت "اجمل مرا ف لممالك الربعة، وخا كانت مورية". هادشي على حساب بير كيبيّن كيفاش الجمهور ف ؤروپا داك لوقت ماكانتش كيتصور كيفاش قيصر يقدر يكون معا عشيقة خايبة، و ف نفس كيفاش لمور (الناس د غرب شمال افريقيا) كانو كيمتّلو اخيب ما كاين ب نّسبة ليهم. اينوا بانت ف عدد ديال الروايات على قيصر، و ف سلسلات ديال قيصاص ف مجلة كورنهيل. ف هاد لاعمال، كاتبان اينوا واحد لمرا لي كاتحاول تخصر لعلاقة مابين يوليوس قيصر و كليوپاطرا، بحال ف رواية "The Memoirs of Cleopatra". ف رواية The "Song of the Nile" كاتلعب دور كا شخصية لي كاتجبد لاهتمام ديال بنت كليوپاطرا، سيلين، لي ولّات تا هيّ ماليكة ديال مملكة موريطانية معا راجلها يوبا. لفنان و لعالم لموسوعي الطالياني جاكوپو سطرادا رسم اينوا ف رسمة نوميسماتية (على شكل شقفة د لفلوس) ف لقرن 16. ولايني ماكاين تا شي دليل اركيولوجي بلي كانو شي فلوس تسكّو ب سميتها ولّا ب تصويرتها.
كاس لعالم د لكينڭس ليڭ 2025

كاس لعالم د لكينڭس ليڭ 2025 (ب نݣليزية: Kings World Cup Nations 2025) هي بطولة دولية د كورة من دوري الملوك، اللي غادي تقام ف نسختها لولة ف ايطاليا من 1 يناير ل 12 يناير 2025. هاد لبطولة غادي تشارك فيها 16 فريق وطني، و غادي تكون مقسمة على مرحلتين: لمرحلة لولى (التصفيات) و لمرحلة لاقصائية (ربع نهائي، نص نهائي، و فينال). معلومات وقواعد على البطولة. قواعد لماتشات. مدة لماتش: 40 دقيقة، مقسومة على جوج دوكات د 20 دقيقة. لوقت الاضافي: يلا كانت لماتش متعادلة ف لوقت لعادي، غادي يتدار 5 ضربات ترجيحية. لعب عادل: لبطولة كاتشجع على لعب عادل و كاتمنع تضييع لوقت. لفرق و لاعيبين. للاعيبين: كل فريق غادي يكون عندو 13 لاعب، و غادي يكون عندو 7 لاعيبين ف لبدية (6 د لملعب و 1 د لحارس). لبدلات: لبدلات غادي تكون غير محدودة من بعد 5 دقايق ف لبدية د لماتش. لقواعد د لاقصاء: يلا طرد لاعب، لفريق غادي يلعب ب 5 دقايق ب لاعب اقل وحتى دوز 5 دقايق ويمكن ادخل لاعب اخر بلاصتو اما هو ميعاودش ادخل. لحكام. لحكام: غادي يكونو 6 حكام ف كل ماتش (حكم رئيسي، حكم د لطاولة، حكم VAR، و 3 مساعدين). VAR : غادي يستعملو تقنية VAR باش يراجعو لهداف، ضربات جزاء، و لبطاقات حمراء. قواعد د لسلوك. لقواعد د لسلوك: لاعيبين و لاعضاء د لفرق غادي يكونو ملزمين ب لاحترام و لسلوك لحسن تجاه لخصوم، لحكام، و لجمهور. لعقوبات: غادي يتعاقبو لفرق و لاعيبين اللي كايخرقو لقواعد د لسلوك. تعديلات ف لقواعد. لحق ف التعديل: لبطولة كاتحتفظ ب لحق ف تعديل لقواعد ف اي وقت باش تضمن لعب عادل و نزيه. المتشات. دور لول. تدارت لقرعة ديال دور لول ف 5 دجنبر 2024. دور تاني. جهة رابحين. رابحين كيدوزو نيشان ل ربع نهائي، و لخاسرين كيدوزو ل جولة لفرصة لخرانية. جهة لخاسرين. رابحين كيدوزو ل جولة لفرصة لخرانية، و لخاسرين كيتقصاو. جولة لفرصة لخرانية. رابحين كيدوزو ل ربع نهائي، و لخاسرين كيتقصاو. لمرحلة د لاقصاء لمباشر.
أبو عبيدة

ابو عبيدة (مزيود ف 11 فبراير 1985 ف غزة، توفى ف 30 غشت 2025) سياسي فلسطيني كيتعتابر الناطق الرسمي ب سمية كتائب القسام. تّقتل ف غارة اسرائيلية على غزة ف 30 غشت 2025.
أدخس

ادخس ولّا اللبا ولا ادغس (ب النݣليزية Colostrum) هوّ حليب كاتنتجو نتوة ديال بنادم ولّا حيوان بزولي خور نيشان من مور ما كاتولد. عند اغلبية د لانواع كيبدا لانتاج د ادغس قبل شوية من لولادة. ادغس كيكونو فيه مركبات بيولوجية نشيطة (بيونشيطة "bioactive") كتر من لحليب لعادي، لي كايعطي ل لمولود داكشي لي كيحتاج ليه باش تكون عندو احسن بدية ف لحياة. متلا كيكونو فيه ݣسدات مضادين لي كيحميو لمولود من لامراض و التعفونات، و بيونشيطات خرين لي كيعاونو ف لمناعة و النمو، كيعاونو لمصارن باش يبداو خدمتهم مزيان، و كيزرعو ميكروبيوم صحيح ف ليامات اللولة ديال لحياة. لبيونشيطات ضروريين ل لمولود على ود صحتو، و النمو و لحيوية ديالو. ادغس كيكون عامر ب كويرات د الدم بيضا لي كاتحمي لمولود من لعدوى. لّون ديالو صفر ؤ فيه مقدار زايد ديال لڤيطامينات ؤ لپروتينات، ؤ عند بعض لكائنات بحال لخرفان كيكونو حتا دّهون زايدين، باش يعطيو ل لمولود طاقة ؤ مناعة زايدة. السمية. على حساب محمد شفيق، هاد لحليب كيتسمى "ادغس" ولّا "ادغاس" ف فاس و "اللبا" عند لحياينة. على حساب محمد بوسلام، الصيغة د الجمع ديال "ادخس" هيّ "ادخسان".
تبوريشة

تبوريشة هيّا واحد لحسّان لّي كايخلّي الزغب عند بنادم يوقف. تّبوريشة تقدر تجي من لبرد، لخلعة، لفرحة لكبيرة، ولّا الرغبة الجنسية. تفصيل. التبوريشة كاتجي حيت كاينة واحد اللحيمات صغار ما بين طّبقة لغارقة ديال الجلد و جّدورا ديال الزغب. هاد اللحيمات كاتجبّد و كاتطلّع زّغب.
پودݣوريطسا

پودݣوريطسا (بلمونطينيݣرية: Подгорица/Podgorica)، و اللي كانت سيمتها تيتوݣراد (Титоград/Titograd، من 1946 ل 1992)، و بيرزيمينيون (ف لوقت د الرومان) هي لعاصيما د مونطينيݣرو و اكبر مدينة فيها. جات ف لجنوب الشرقي د لبلاد، ف لبلاصة فين كيتلاقاو لويدان د موراتشا و ريبنيكا، حدا الجبال د لالپ الدّينارية. پودݣوريطسا تبنات ف 1326، و لكن تردمات لاغلبية ديالها ف لحرب لعالمية التانية. تيسكنو فيها تقريبا 200. 000 واحد، و فيها مطار دولي (تاني اكبر مطار ف لبلاد).
سيستيم ميتري

السيستيم لميتري (ب النڭليزية "metric system") هوّ سيستيم د لعبرات لي كيوحّد لعبرات لاساسيين و السميات لي كيتخدّمو ف وصف مقادير كبار و صغار ب تخدام سيستيم عشري ضربي ف لمزيودات ديال لعبرات (سانتي-، ميلي-، كيلو-، هيكطو-، و زيد و زيد). وخا لقواعد لي كيحكمو السيستيم لميتري تبدّلو معا لوقت، التعريف لعصري ديالو، السيستيم لعالمي د لعبرات، كيحدد لمسبّقات لميترية و 7 د لعبرات لاساسيين: لميترو (m)، لكيلوڭرام (kg)، التانية (s)، لامپير (A)، لكيلڤين (K)، لمول (mol) و لقنديلة (cd). لعبرات لمشتقين ف السيستيم لعالمي هوما عبرات كيدمجو لعبرات لاساسيين، بحال لهيرتز (عدد الدورات ف التانية)، النيوتن (kg⋅m/s2)، الطيسلا (kg⋅s−2⋅A−1) و ف لحالة ديال السيلسيوس سلّوم د لعبار مبازي على لكيلڤين ولايني مبدّلة فيه الدرجة 0 ب لازاحة. بعض لعبرات منهم مقبولين بشكل رسمي باش يتخدمو ف السيستيم لعالمي. كاين منهم لي عندو مضاعفات ولّا تقسيمات عشرية، بحال لايطرو و لاليكطرون-ڤولط و كيتّعتابرو "ميتريين". وحدين خرين بحال لعبرة لفلكية ماشي مقبولين. كاينين عبرات ديال الزمان ماشي ميتريين، ولايني مقبولين ف السيستيم لعالمي، بحال الدقيقة، الساعة لي لباز ديالهم هيّ 60 ماشي 10. بنفس الشكل، لعبرات ديال لقنيتات ف لماط، بحال الدرجة، الدقيقة و التانية د لقوس تا هوما مقبولين. السيستيم لعالمي تفرّع من السيستيم لقديم ديال لميترو، لكيلوڭرام و التانية (MKS)، ولايني التعاريف ديال لعبرات تطورو معا لوقت. جيع لعبرات لاساسيين دابا معرّفين ب تابتات د لفيزيك، ماشي ب ڭسدات حقيقيين كيما كانت لقضية شحال هادي. كاينين سيستيمات خرين بحال السيستيم د سنتيميتر، ڭرام، تانية، السيستيم د ميترو، طن، تانية، و السيستيم لميتري الجابدي. لبعض منهم باقي مخدم ف سياقات محدودين.
2025

2025 هوّا عام ف تّقويم لݣريݣوري بدا نهار لاربع ؤ غادي يسالي نهار لاربع. هوّا لعام نمرة 2025 ف لايرا لعامة ؤ لفترة د بعد لميلاد، نمرة 25 ف لقرن 21، ؤ نمرة 6 ف لعقد ديال عوام 2020. 2025 كيوافق 1446-1447 ف تّقويم لهيجري ؤ 2975 ف تّقويم لامازيغي ؤ 12025 ف تّقويم لهولوسيني.
كورة د لفوت

0 2025-01-13T10:25:14Z Ideophagous حوّل صفحة ل كورة (كورة) 392466 wikitext text/x-wiki
مستويات د لمقادير (طول)

هادو امتلة ديال مستويات د لمقادير ديال اطوال مختالفين. نويطات.
شكيل ڤان پيرسي

شكيل ڤان پيرسي (تزاد ف 16 نوڤمبر 2006) لعاب د الكرة هولندي كيلعب تسعود مع فاينوورد. صغرو. تّزاد ڤان پّيرسي ف لُندُن، ف النڭليز. كان ديك الساع بّاه، لي هو اللعاب القديم د المُنتخَب د هولَندا، روبِن ڤان پّيرسي، كيلعب تمّا مع ارسُنال. مّة ڤان پّيرسي، بُشرى، مغرِبيّة. المسار ديالو ف الاندية. بدا ڤان پّيرسي المَسار ديالو ف الاكاديميّة ديال مانشِستر سيتي ف البُطولة ديال النڭليز ف 2015. نتاقل ف الصيف ديال 2017 لهولَندا، فين سينا مع النادي فين بّاه براسو بدا المَسار ديالو، فاينوورد. اوّل مرة بدات عليه الهضرة بالصح ف العالَم هي فاش كان ماركا مع الفرقة ديال ناقص 15 ديال فاينوورد سيزو ضد اياكس لي كان دّا ف نوڤمبر 2020 احسن بيت ديال الشهر ف النادي. اول عقد احتِرافي ديالو مع النادي كان ف 16 ماي 2022 وكانت فيه ثلث سنين. المسار ديالو ف المنتخبات. من مور ما لعب مع ناقص 16 ديال هولندا العام لي قبل، تكونڤوكا ڤان پيرسي مع المنتخب ديال ناقص 17 ف يناير 2023، من مور ماتشات لعبهوم مزيانين مع فاينوورد. ف مارس لعب رسمي ف ميكالات مع ايرلندا والدنمارك، ولكن لقا راسو لعّاب احتياطي مع النڭليز من مور ما بان للمدرب پيتر شراسر بلي مارتن شيريف ديال اڤرطون خدام ليه حسن، واخا راه بلا ڤان پيرسي غيصدق سامح ف كرة.
خوان فرانثيسكو ڭانا لوپيز

خوزي فرانسيسكو ڭانا لوپيز (13 نوڤمبر 1791 - 20 يناير 1864) كان واحد العسكري و سياسي شيلي، شارك ف الحرب ديال استقلال الپيرو. كان من اصل باسكي. حياتو. تزاد ف سانتياڭو، وكان باه سميتو اڭوستين ڭانا داريڭراندي و مو سميتها دولوريس لوپيز ڭيريرو. دخل للخدمة العسكرية ف عام 1806 كضابط متدرب. ف 1808 ولا ملازم تاني ف الفوج ديال الملك. ف1812، خرج من الجيش الاسپاني ملي تشد باه و تصيفط للحبس فالكايو حيت شارك ف التحضيرات ديال حرب استقلال الشيلي. قرر يمشي مع باه للحبس ف پيرو، و ملي كان تما شارك ف تمرد ديال المساجين، تشد و تعذب. ف1842، رجع تطلب للخدمة من طرف حكومة الجنرال مانويل بولنيس، و تعين مدير الاكاديمية العسكرية. تنتخب جوج مرات كنائب على تالكا ف البرلمان، و ف 1849 تعين حاكم مقاطعة اتاكاما. فشتنبر 1851، الرئيس مانويل مونت عينو وزير الحرب و البحرية. ف1856، تصيفط كوزير (سفير) للاكوادور، و ملي رجع ف 1857 عاود خدا مسؤولية وزارة الحرب و البحرية. ف 1858، تصيفط ف مهمة خاصة لاسپانيا. ف 1860، تنتخب عضو ف مجلس الشيوخ ديال الجمهورية. مات ف لفيرمة ديالو ف نونيو، ف 1864. المسيرة العسكرية. الپيرو. ف 1820، رجع للخدمة ف الپيرو تحت قيادة الجنرال خوزي دي سان مارتين. ڭانا مع الكتيبة ديالو شدو مدينة واراس بالڭارنيزون كامل، و من بعد هادشي، المقاطعات ديال تروخييو، لامبايكي، و بيورا علنو العصيان، و هاكا الشمال كامل ديال الپيرو تحرر من حكم نائب الملك. نائب الملك، خوزي دي لا سيرنا، ضطر يخلي العاصمة ديالو، ليما، ف 6 يوليوز، و ف 12 منو دخل سان مارتين للمدينة. الاستقلال تعلن رسميا ف 28 يوليوز. الشيلي. ف اكتوبر 1823، رجع للشيلي، و ف 1825 تصيفط مع الكتيبة ديالو تحت قيادة الكولونيل سانشيز باش يحميو مدينة تالكا من هجومات عصابات الخوت بينشييرا. ف دجنبر من نفس العام ترقى لرتبة كولونيل. ف الحرب الاهلية الشيلية ديال 1829، نضم للقوات الليبرالية تحت قيادة الجنرال رامون فريري.
إلياس المالكي

الياس المالكي (ب لحروف اللاتينية "Ilyas Elmalki"، مزيود ف 8 غشت 1996) هو شخصية مغربية مشهورة في مجال البث المباشر (الستريمنݣ) ف سوشل ميديا، خاصة لپلاتفورم د كيك و فيسبوك و يوتيوب. وكيعتبر واحد من اشهر المؤثرين الرقميين في المغرب و العالم العربي، كيقدم محتوى متنوع منهم الالعاب الالكترونية، التعليق على الاحداث الرياضية، والتفاعل مع القضايا الاجتماعية. عندو قاعدة جماهيرية كبيرة بسباب الشهرة ديالو قدر يحقق انجاز تاريخي ف دوري الملوك اللي وصل فيه المنتخب المغربي لنصف النهائي. حياتو. الياس المالكي مولود ف مدينة الجديدة وسط المغرب. هو عازب و عندو تلاتة د لخوت حمزة نسيم وادم. مستواه تعليمي حدو سادس. دوري الملوك. دعوة من جيرارد پيكي. الياس المالكي توصل برسالة مباشرة من عند جيرارد پيكي. الرسالة كانت دعوة باش يحضر كاس العالم ديال لفراقي في الدوري الملوك في الطاليان، وهو حدث تاسس من عند پيكي كخليط بين الرياضة والترفيه. رد فعل الياس، اللي كان مباشر قدام لمتابعين ديالو، نتاشر بالزربة و ولّا لحظة مشهورة. لانجاز مع المنتخب الوطني المغربي. قدر الياس مع المنتخب الوطني المغربي يشارك ف مسابقة "دوري الملوك" لي تنظمات ف مدينة ميلانو ف الطاليان، المنتخب قدر يوصل لنصف النهائي فهاد البطولة. المنتخب كان فيه لعّابا سابقين، ومعاهم حتى لعّابا كيلعبو فدوريات ديال لكورة داخل القاعة (ميني فوت). وتم ستقبال نهار الثنين 13 يناير 2025 وفد جامعي ف مطار الرباط-سلا. هاد الوفد كان فيه عبد السلام بلقشور، رئيس العصبة الوطنية ديال لكرة الاحترافية. دوري الملوك في المغرب. اليوتيوبر الياس المالكي صرّح بلي مسابقة "دوري الملوك" (Kings League) غادي تنظم قريباً ف المغرب. هاد الكلام قالو على هامش ستقبال بعثة الفريق المغربي لي شارك ف البطولة، و هو اللي كيتراسها، ف الرباط. الياس المالكي قال: "ان شاء الله البطولة غادي تنظم ف المغرب، فوزي لقجع قالها ليا. " و زاد: "المسابقة غادي تكون فمراكش، و ماتش النهائي غادي يتلعب فالجديدة. " پوليميك. الياس المالكي تشد جوج مرات ف الحبس المرة اللولة كانت بسباب تهمة ديال التاعدّو على سيمو البورقادي. القضية بدات بعدما تقدم البورقادي ب شكاية مدعومة ب شهادة طبية و سي دي كيوثق لحظة التاعدّو عليه. التهمة الاصلية كانت "السرقة الموصوفة بيد مسلحة و ستعمال ناقلة عندها موطور"، ولكن من بعد ما قدم البورقادي تنازل مكتوب، المحكمة نقصات الحكم وحيدات تهمة السرقة الموصوفة. و تحكم على المالكي بشهرين ديال الحبس نافذ، قضى منهم اغلب الوقت ف الحبس المحلي ديال الجديدة. و المرة الثانية كان متابع ف قضية التمييز و التحريض على الكراهية، بسباب شكايات ديال جمعيات و شخصيات امازيغية، لكن هاد الجمعيات تنازلات على الدعوى، و تبرئ من تهمة التحريض على الكراهية، و بقات غير تهمة التمييز لي حكمات عليه بيها المحكمة. و تحكم على المالكي ف ضوسي اخر ب عقوبة ديال تلت شهور محبوسة تنفيد و خطية ديال 2. 000 درهم. هاد الضوسي الثاني كان على خلفية شكايات قدماتها 38 جمعية نسائية و حقوقية، بخصوص محتوى رقمي لي صدر عليه، و تهموه فيه بالتحريض على التمييز و الكراهية، التشهير، و السبان و القذف ضد لمرا، و العنف النفسي و الجسدي و الاقتصادي. و خرج من السجن المحلي ديال الجديدة نهار الثنين 30 دجنبر 2024، بعد محكمة الاستئناف ف الجديدة خفضات ليه العقوبة من ربع شهور ديال الحبس النافذ ل شهرين صافي.